Babelscape/SREDFM huggingface dataset:
Νορβηγική Θάλασσα

thumb|right|300px|Η Νορβηγική Θάλασσα
thumb|right|300px|Η Νορβηγική Θάλασσα

Η Νορβηγική Θάλασσα (νορβηγικά: Norskehavet) είναι μια θάλασσα μεταξύ Ατλαντικού και Αρκτικού Ωκεανού, βορειοδυτικά της Νορβηγίας μεταξύ της Βόρειας και της Γροιλανδικής Θάλασσας και της Γροιλανδίας, που συνορεύει με τη Θάλασσα του Μπάρεντς στα βορειοανατολικά. Στα νοτιοδυτικά χωρίζεται από τον Ατλαντικό Ωκεανό από μια υποβρύχια κορυφογραμμή που εκτείνεται μεταξύ Ισλανδίας και Νήσων Φερόε. Στα βόρεια η Κορυφογραμμή Γιαν Μάγεν τη χωρίζει από τη Γροιλανδική Θάλασσα.

Σε αντίθεση με πολλές άλλες θάλασσες το μεγαλύτερο μέρος του βυθού της Νορβηγίας δεν είναι τμήμα ηπειρωτικής υφαλοκρηπίδας και επομένως βρίσκεται σε μεγάλο βάθος περίπου δύο χιλιομέτρων κατά μέσο όρο. Πλούσια κοιτάσματα πετρελαίου και φυσικού αερίου βρίσκονται κάτω από τον πυθμένα της θάλασσας και τα εκμεταλλεύονται οικονομικά, σε περιοχές με βάθος ως περίπου ένα χιλιόμετρο. Οι παράκτιες ζώνες είναι πλούσιες σε ψάρια που επισκέπτονται τη Νορβηγική Θάλασσα από το Βόρειο Ατλαντικό ή από τη Θάλασσα του Μπάρεντς για αναπαραγωγή. Το ζεστό Βόρειο Ατλαντικό Ρεύμα εξασφαλίζει σχετικά σταθερές και υψηλές θερμοκρασίες νερού, έτσι ώστε σε αντίθεση με τις Αρκτικές θάλασσες, η Νορβηγική Θάλασσα είναι απαλλαγμένη από πάγο όλο το χρόνο. Πρόσφατη έρευνα κατέληξε στο συμπέρασμα ότι ο μεγάλος όγκος νερού της Νορβηγικής Θάλασσας, με τη μεγάλη του ικανότητα απορρόφησης θερμότητας είναι σημαντικότερος ως πηγή των ήπιων χειμώνων της Νορβηγίας από το Ρεύμα του Κόλπου και τα παρακλάδια του.
Γκιμαράες

thumb|right|200px|Εναέρια θέα του παλατιού του Δούκα του Μπραγκάνσα στο Γκιμαράες
H Γκιμαράες είναι πόλη της Πορτογαλίας. Η πόλη βρίσκεται στο βόρειο τμήμα της χώρας και έχει πληθυσμό 52.181 κατοίκους. Το σύνολο της επαρχίας του Γκιμαράες έχει πληθυσμό 161.876 κατοίκους και εκτείνεται σε 241,3 m2.
Βαγγέλης Κοτρώνης

Ο Βαγγέλης Κοτρώνης ήταν Έλληνας σκηνοθέτης του Φανταστικού Κινηματογράφου, σεναριογράφος, ηθοποιός και εκδότης-κριτικός περιοδικών συναφούς περιεχομένου. Υπήρξε μυθική φιγούρα του κινηματογραφικού αντεργκράουντ της Αθήνας, της δεκαετίας του 1980. Έπειτα από τον πρόωρο χαμό του, η μορφή του απέκτησε για αρκετούς μιαν «αγιότητα», καθώς ο Κοτρώνης θεωρήθηκε «σύμβολο αντιεξουσιαστικής συμπεριφοράς» και «πρότυπο ζωής για πολλούς νέους που δεν θέλουν να προσαρμοστούν με το υπάρχον κοινωνικό κατεστημένο, αλλά να βιώσουν σαν δημιουργικοί αυτόνομοι».
Συνθήκη των Τεμπών

Η Συνθήκη των Τεμπών σηματοδότησε το τέλος του Δεύτερου Μακεδονικού Πολέμου (200 π.Χ. - 196 π.Χ.) ανάμεσα στους Ρωμαίους και τους Μακεδόνες του Φίλιππου Ε'.

Μετά τη Μάχη των Κυνός Κεφαλών το 197 π.Χ. και τη νίκη των Ρωμαίων, οι αντιμαχόμενοι συνήλθαν στη διάσκεψη των Τεμπών. Εκεί οι Ρωμαίοι επέβαλαν τους εξής όρους: Ο Φίλιππος θα αναγκαζόταν να εγκαταλείψει όλες τις πόλεις της νότιας Ελλάδας που είχε κατακτήσει, θα παρέδιδε όλο του το στόλο, θα πλήρωνε πολεμική αποζημίωση και θα έστελνε τον γιο του Δημήτριο στη Ρώμη ως όμηρο. Παρά το τέλος του πολέμου, το 192 π.Χ. άρχισε ο Ρωμαιο - Συριακός Πόλεμος.

Τεμπων
Κατηγορία:Μακεδονικοί πόλεμοι
Τεμπων
Τεμπων
R/2004 S 1

O R/2004 S 1 από το [[Κασσίνι-Χόιχενς]], στην εικόνα ανακάλυψής του.
O R/2004 S 1 είναι ένας πλανητικός δακτύλιος που βρίσκεται γύρω από τον Κρόνο. 

Ο R/2004 S 1 βρίσκεται σε τροχιά στα 137.630 χιλιόμετρα από το κέντρο του Κρόνου, μεταξύ του δακτυλίου Α και δακτυλίου R/2004 S 2. Είναι 300 χιλιόμετρα στο πλάτος. Πάνω σε αυτόν βρίσκεται η τροχιά του δορυφόρου Άτλα. 

Είναι ένας πολύ λεπτός δακτύλιος και αμυδρά ορατός. Ανακαλύφθηκε στις εικόνες που τραβήχτηκαν από το διαστημικό σκάφος Cassini. Το R/2004 S 1 εξακολουθεί να είναι μια προσωρινή ονομασία, η οποία του δόθηκε το 2004.
Ζίτα των Βουρβόνων-Πάρμας

thumb|220px|Η Αυτοκράτειρα Ζίτα της Αυστρίας, αμέσως μετά την στέψη της ως βασίλισσα της Ουγγαρίας.
Ο αυτοκράτορας Κάρολος Α΄, η Ζίτα με τα επτά παιδιά τους κατά την διάρκεια της εξορίας της οικογένειας στην [[Ελβετία]] το 1921.

Η Ζίτα των Βουρβόνων-Πάρμας ("Zita di Borbone-Parma", 9 Μαΐου 1892 - 14 Μαρτίου 1989) ήταν η σύζυγος του τελευταίου αυτοκράτορα της Αυστρίας Καρόλου Α΄, και η ίδια τελευταία αυτοκράτειρα της Αυστρίας και τελευταία βασίλισσα της Ουγγαρίας και της Βοημίας.
Συνθήκη της Απάμειας

Με τη συνθήκη της Απάμειας ([[188 π.Χ.]]) οι Ρωμαίοι αναδιοργάνωσαν εδαφικά την ελληνιστική Ανατολή, αυξάνοντας θεματικά τις κτήσεις των συμμάχων τους Ροδίων και Περγαμηνών και περιορίζοντας τους αντιπάλους τους Σελευκίδες στο χώρο της Μέσης Ανατολής.
Η Συνθήκη της Απάμειας ήταν μια συνθήκη η οποία πραγματοποιήθηκε το 188 π.Χ. και σηματοδότησε το τέλος των Αντιοχικών πολέμων, όπως ονομάσθηκαν, ανάμεσα στους Ρωμαίους και τους Σελευκίδες του Αντίοχου Γ' του Μέγα.

Μετά τη Μάχη της Μαγνησίας και την ήττα του Αντίοχου Γ' του Μέγα, ο τελευταίος υπέγραψε το 188 π.Χ. ειρήνη με τους Ρωμαίους που οδήγησε στην οριστική απώλεια των κτήσεων που είχαν κατοχυρώσει την παρουσία του Αντιόχου στο χώρο του Αιγαίου και συνέβαλε στην αύξηση της δύναμης των συμμάχων της Ρώμης Ρόδου με την παραχώρηση της Λυκίας και τμήματος της Καρίας και Περγάμου. Εξαίρεση αποτελούσε και μια σειρά αυτόνομων στο παρελθόν ελληνικών πόλεων που ανέκτησαν την ελευθερίας τους. Άλλοι όροι ήταν:Οι Σελευκίδες θα εγκατέλειπαν τα εδάφη τους βόρεια του Ταύρου, θα περιόριζαν το στόλο τους σε 12 πλοία και θα πλήρωναν πολεμική αποζημίωση 15.000 τάλαντα. Έτσι ο Ρωμαιο-συριακός Πόλεμος τελείωσε, αλλά το 172 π.Χ. άρχισε ο Τρίτος Μακεδονικός Πόλεμος.
Audi S5

To Audi S5 είναι ένα σπορ αυτοκίνητο της γερμανικής αυτοκινητοβιομηχανίας Audi, που κατασκευάζεται από τις αρχές του 2007. Βασίζεται στο Audi A5 και ουσιαστικά είναι η υψηλών επιδόσεων έκδοσή του. Αρχικά, το S5 προσφερόταν σε δίπορτο κουπέ αμάξωμα, εξοπλισμένο με έναν 8-κύλινδρο κινητήρα 4.2 λίτρων V8 και μόνιμη τετρακίνηση. Από το 2009, το S5 είναι διαθέσιμο και σε δίπορτο καμπριολέ και τετράπορτο liftback, αλλά με 6-κύλινδρο υπερτροφοδοτούμενο κινητήρα 3.0 λίτρων V6. Το S5, όπως και όλα τα μοντέλα S, είναι εφοδιασμένο με τετρακίνηση quattro. Από τον Ιούλιο του 2016 το S5 βρίσκεται στη δεύτερη γενιά του.
Ομάδα Εναντίον του Φλερτ

thumb|Η Ομάδα Εναντίον του Φλερτ (Anti-Flirt Club). Η πρόεδρος Alice Reighly ποζάρει στην κεφαλή της σκάλας.

thumb|Η πρόεδρος Alice Reighly

Η Ομάδα Εναντίον του Φλερτ (Anti-Flirt Club) ήταν μια ομάδα που δραστηριοποιήθηκε στην Ουάσιγκτον των Ηνωμένων Πολιτειών στις αρχές της δεκαετίας του 1920. Ο σκοπός της ομάδας ήταν η προστασία των νεαρών γυναικών και κοριτσιών που εισέπρατταν ανεπιθύμητη προσοχή από άνδρες σε αυτοκίνητα και σταυροδρόμια. Η Ομάδα Εναντίον του Φλερτ εισήγαγε την "Εβδομάδα Εναντίον του Φλερτ" (Anti-Flirt Week) που ξεκίνησε στις 4 Μαρτίου 1923.

Η Ομάδα είχε μια σειρά κανόνων που είχαν τη σημασία σοβαρών συμβουλών. Αυτοί οι κανόνες ήταν οι εξής:

#Μη φλερτάρεις: αυτές που φλερτάρουν βιαστικά συχνά μετανοιώνουν αργότερα
#Μη δέχεσαι οδηγούς που φλερτάρουν να σε πάνε με το αμάξι—δεν το κάνουν για να σε εξυπηρετήσουν.
#Μη χρησιμοποιείς τα μάτια σου για να γλυκοκοιτάζεις—τα έχεις για καλύτερες χρήσεις.
#Μη βγαίνεις έξω με άνδρες που δε γνωρίζεις—μπορεί να είναι παντρεμένοι, και ίσως να βρεθείς σε γατομαχία.
#Μη κλείνεις το μάτι—ένα φτερούγισμα του ενός ματιού μπορεί να προκαλέσει δάκρυα στο άλλο.
#Μη χαμογελάς σε αγνώστους που σε φλερτάρουν—κράτα τα χαμόγελα για άτομα που γνωρίζεις.
#Μη δέχεσαι όλους τους άντρες—φλερτάροντας με πολλούς μπορεί να χάσεις τον ένα.
#Μη κάθεσαι στον εξυπνάκια εξεζητημένο γόη—ο θαμπός χρυσός ενός πραγματικού άντρα αξίζει πολλά περισσότερα από τη γυαλάδα ενός γόη.
#Μην επιτρέπεις σε άντρες μεγάλης ηλικίας που σε φλερτάρουν να σε ακουμπούν στον ώμο και να κάνουν πως ενδιαφέρονται για σένα σαν ένας καλός πατέρας. Αυτοί συνήθως είναι απ' αυτούς που θέλουν να ξεχάσουν ότι είναι πατέρες.
#Μη ξεχνάς τον άντρα που σίγουρα θέλεις, ενώ φλερτάρεις με κάποιον άλλο. Όταν ξαναγυρίσεις στον πρώτο μπορεί να έχει φύγει.
Ανδρέας Ανδρεάδης

Ο Ανδρέας Ανδρεάδης (1876 - 1935) ήταν Έλληνας οικονομολόγος και μέλος της Ακαδημίας Αθηνών.
Σταύρος Καλλέργης

Ο Σταύρος Καλλέργης (Χουμέρι Μυλοποτάμου Κρήτης, 1865 − Κρήτη, 1926) ήταν ένας από τους προδρόμους του σοσιαλιστικού κινήματος στην Ελλάδα.
ΦΚ Ραπίντ Βουκουρεστίου

Η ΦΚ Ραπίντ Βουκουρεστίου (ρουμανικά: "FC Rapid București") είναι αθλητικός σύλλογος της Ρουμανίας. Ιδρύθηκε το 1923 από ανθρώπους του χωριού Γκριβίτα που βρίσκεται στη Ρουμανία. Έχει κατακτήσει το πρωτάθλημα τρεις φορές (1966-1967), (1998-1999) και (2002-2003). Επίσης έχει κατακτήσει 13 φορές το Κύπελλο Ρουμανίας, πέντε φορές τη Λίγκα 2 και τέσσερις φορές το Σούπερ Καπ. Στις Ευρωπαικές διοργανώσεις, κατέκτησε δύο φορές το Βαλκανικό Κύπελλο, 1 φορά το Κύπελλο Σιδηροδρόμων, υπήρξε φιναλίστ του Μιτρόπα Καπ ενώ την περίοδο 2005-06 έφτασε εως τα προημιτελικά του Κυπέλλου ΟΥΕΦΑ όπου και αποκλείστηκε από τη Στεάουα Βουκουρεστίου.
Μιτοχονδριακή Εύα

Στον τομέα της γενετικής ο όρος Μιτοχονδριακή Εύα αναφέρεται στον πιο πρόσφατο κοινό μητρογραμμικό πρόγονο, από τον οποίο κατάγονται όλοι οι άνθρωποι. Περνώντας από μητέρα σε παιδί, το μιτοχονδριακό DNA (mtDNA), σε κάθε ζωντανό άτομο, κατάγεται απευθείας από το δικό της. Η μιτοχονδριακή Εύα είναι το θηλυκό αντίστοιχο του Υ-Χρωμοσωμικού Αδάμ, ο πιο πρόσφατος κοινός μας πρόγονος της πατρικής γραμμής, αν και έζησαν με διαφορά χιλιάδων χρόνων μεταξύ τους. 

Η μιτοχονδριακή Εύα γενικά υπολογίζεται να έζησε 200.000 χρόνια πριν, πιθανότατα στην Ανατολική Αφρική, όταν ο "σύγχρονος άνθρωπος Homo sapiens sapiens" αναπτυσσόταν ως είδος ξεχωριστό από τα υπόλοιπα ανθρώπινα είδη. 

Η μιτοχονδριακή Εύα έζησε πολύ νωρίτερα από τη μετανάστευση εκτός Αφρικής, η οποία πιστεύεται ότι έλαβε μέρος ανάμεσα στα 95.000 και 45.000 χρόνια πριν. Η χρονολόγηση της "Εύας" ήταν ένα χτύπημα στην υπόθεση πολλαπλής καταγωγής του σύγχρονου ανθρώπου και μια ώθηση στην υπόθεση ότι οι άνθρωποι προήλθαν σχετικά πρόσφατα από την Αφρική και επεκτάθηκαν από εκεί, αντικαθιστώντας πιο "αρχαϊκούς" ανθρώπινους πληθυσμούς, όπως οι Νεάντερταλ. Ως αποτέλεσμα, η τελευταία υπόθεση τώρα είναι η κυρίαρχη.
Κωστής Ηλιάσκος

Ο Κωστής Ηλιάσκος ήταν Έλληνας τραπεζίτης και διοικητής της Εθνικής Τράπεζας

Γεννήθηκε στην Κωνσταντινούπολη το 1889 και ήταν γιος του Ιωάννη Ηλιάσκου, τραπεζίτη. Σπούδασε στη σχολή Ανωτέρων Εμπορικών Σπουδών στο Παρίσι και εργάστηκε σε ελληνικές τράπεζες. Το 1946 ανέλαβε την προεδρία της Τράπεζας Αθηνών, η οποία το 1953 συγχωνεύθηκε με την Εθνική Τράπεζα ύστερα από αξίωση των Ανακτόρων και του ίδιου του Ηλιάσκου. Την περίοδο 1953 - 1955 διετέλεσε πρόεδρος της Εθνικής Τράπεζας της Ελλάδος και των Αθηνών (όπως ονομάστηκε για λίγο).

Κατοικούσε στο Κολωνάκι.
Μαχαράστρα

Η Μαχαράστρα είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο δυτικό κεντρικό τμήμα της χώρας. Είναι παράλια Πολιτεία που εκτείνεται από Δύση προς Ανατολή μέχρι το μέσον της Ινδικής χερσονήσου. Η συνολική της έκταση είναι 307.731 τ.χλμ. και ο πληθυσμός της περίπου 96.752.000, η 2η πολυπληθέστερη Πολιτεία της Ινδίας. Πρωτεύουσα της Μαχαράστρα είναι η πασίγνωστη διεθνώς πόλη και σημαντικότερος λιμένας της Δυτικής Ινδίας, η Βομβάη, ή γνωστή κατά την τοπική γλώσσα ως Μουμπάι.
Απολλώνιος ο Τυανέας

Απολλώνιος ο Τυανεύς, χαρακτική ρωμαϊκού χάλκινου μεταλλίου του 4ου αιώνα, [[Εθνική Βιβλιοθήκη της Γαλλίας]]
Ο Απολλώνιος ο Τυανέας (15-98) ήταν Έλληνας νεοπυθαγόρειος φιλόσοφος από τα Τύανα της ρωμαϊκής επαρχίας της Καππαδοκίας στη Μικρά Ασία.
Στέλιος Σφακιανάκης

Ο Στέλιος Σφακιανάκης (19 Μαρτίου 1976) είναι Έλληνας πρώην ποδοσφαιριστής που αγωνιζόταν στη μεσαία γραμμή.
Τεχνολογικό Εκπαιδευτικό Ίδρυμα Ανατολικής Μακεδονίας και Θράκης

Το Τεχνολογικό Εκπαιδευτικό Ίδρυμα Ανατολικής Μακεδονίας και Θράκης (Τ.Ε.Ι. Α.Μ.Θ.) ήταν δημόσιο Ανώτατο Τεχνολογικό Εκπαιδευτικό Ίδρυμα το οποίο λειτουργεί στην Περιφέρεια της Ανατολικής Μακεδονίας και Θράκης, στο βορειοανατολικό τμήμα της Ελλάδος. Το ΤΕΙ έχει έδρα την Καβάλα και παραρτήματα στη Δράμα και το Διδυμότειχο. Συνολικά, έχει 13.500 εγγεγραμμένους φοιτητές και είναι 7ο σε πληθυσμό μεταξύ των 16 ΤΕΙ της χώρας.

Το ΤΕΙ ενσωματώθηκε στο Διεθνές Πανεπιστήμιο της Ελλάδος. Σύμφωνα με το σχέδιο νόμου, τα ΤΕΙ Θεσσαλονίκης, Ανατολικής Μακεδονίας και Θράκης και Κεντρικής Μακεδονίας εντάχθηκαν στο Διεθνές Πανεπιστήμιο. Η ακαδημαϊκή λειτουργία σχολών και τμημάτων και η εισαγωγή των πρώτων φοιτητών άρχισαν από το ακαδημαϊκό έτος 2019-2020.
Homo

Homo ("Άνθρωπος" στα Λατινικά) ονομάζεται το γένος που περιλαμβάνει τους σύγχρονους ανθρώπους και τα είδη που συγγενεύουν στενά μαζί τους. Το γένος εκτιμάται ότι έχει ηλικία περίπου 2,3 με 2,4 εκατομμυρίων ετών και αποτελεί εξέλιξη των αυστραλοπιθηκίνων, η οποία άρχισε με την εμφάνιση του "Homo habilis".

Συγκεκριμένα, ο "H. habilis" θεωρείται άμεσος απόγονος του είδους "Australopithecus garhi" το οποίο έζησε 2,5 εκατομμύρια χρόνια πριν. Το σημαντικότερο χαρακτηριστικό στην ανάπτυξη αυτών των ειδών παρατηρείται στην αύξηση του μεγέθους της κρανιακής χωρητικότητας από τα 450 cm³ του "A. garhi", στα 600 cm³ του "H. habilis". Η κρανιακή χωρητικότητα διπλασιάστηκε ξανά μέσα στο γένος "Homo" αυτή τη φορά, από τον "H. habilis" μέχρι τον "H. heidelbergensis" πριν από 600.000 χρόνια. Έκτοτε η κρανιακή χωρητικότητα παραμένει περίπου ίδια σε όλα τα είδη του γένους.

Η εμφάνιση του "Homo" συμπίπτει με τα πρώτα λίθινα εργαλεία, συνεπώς εξ' ορισμού και με την Κατώτερη Παλαιολιθική.

Όλα τα είδη του γένους "Homo" εκτός από τον "Homo sapiens" (σύγχρονοι άνθρωποι) έχουν εκλείψει. Ο "Homo neanderthalensis", ο οποίος θεωρείται ως ο τελευταίος συγγενής εν ζωή, αφανίστηκε περίπου 24.000 χρόνια πριν, ενώ μία πρόσφατη έρευνα υποστηρίζει πως ένα άλλο είδος ίσως να έζησε μέχρι και 12.000 χρόνια πριν.
Homo sapiens idaltu

O Homo sapiens idaltu είναι ένα εξαφανισμένο υποείδος του "Homo sapiens" το οποίο έζησε στην Αφρική κατά την Πλειστόκαινο εποχή, 160.000 χρόνια πριν. "Idaltu" στη γλώσσα Αφάρ σημαίνει «πρεσβύτερος ή πρωτότοκος».
Τα απολιθώματα του "H. s. idaltu" εντοπίστηκαν το 1997 στην περιοχή Χέρτο Μπούρι του ποταμού Αβάς της Αιθιοπίας από τον παλαιοανθρωπολόγο Τιμ Γουάιτ, ο οποίος τα αποκάλυψε για πρώτη φορά το 2003. Το Χέρτο Μπούρι είναι μία περιοχή της Αιθιοπίας με πολλά ηφαιστειογενή στρώματα. Χρησιμοποιώντας μία μέθοδο χρονολόγησης με ραδιοϊσότοπα, υπολόγιζε πως τα στρώματα που βρέθηκαν τα απολιθώματα έχουν ηλικία μεταξύ 154.000 και 160.000 ετών. Συνολικά εντοπίστηκαν τρία καλά διατηρημένα κρανία, δύο ενήλικων αντρών και ενός εξάχρονου παιδιού. 

Τα απολιθώματα αυτά έχουν σημαντικές μορφολογικές διαφορές συγκριτικά με τα απολιθώματα πρώιμων "H. sapiens" που εντοπίστηκαν στην Ευρώπη (όπως ο "άνθρωπος του Κρο-Μανιόν") και σε άλλα μέρη του κόσμου. Παρά τα αρχαϊκά του χαρακτηριστικά, ορισμένοι υποστήριξαν πως ο "idaltu" είναι πρόγονος του "Homo sapiens sapiens" και όχι ξεχωριστό υποείδος (σύμφωνα με την θεωρία περί αφρικανικής προέλευσης του σύγχρονου ανθρώπου, ο "H. s. sapiens" εμφανίστηκε λίγο αργότερα, το αργότερο πριν 110.000 χρόνια). Σύμφωνα πάντως με την ομάδα που τον ανακάλυψε, ο "idaltu" δεν είναι πρόγονος του "H. s. sapiens", αλλά ξεχωριστό υποείδος.

Το 2005, η χρονολόγηση των απολιθωμάτων Omo, τα οποία παρουσιάζουν πολύ περισσότερα κοινά χαρακτηριστικά με τον "H. s. sapiens", έδειξε πως είχαν ηλικία 195.000 ετών, πολύ μεγαλύτερη δηλαδή από τα απολιθώματα του "idaltu".
Γκιγιώμ Γκραντιντιέ

Ο Γκιγιώμ Γκραντιντιέ (γαλλικά: "Guillaume Grandidier", 1873 – 1957) ήταν Γάλλος γεωγράφος, εθνολόγος και ζωολόγος, ο οποίος μελέτησε το νησί της Μαδαγασκάρης.

Ήταν γιος του πλούσιου βιομηχάνου "Alfred Grandidier", ο οποίος ήταν επίσης ζωολόγος και ειδικός σε θέματα της Μαδαγασκάρης. Ο 'Γκιγιώμ Γκραντιντιέ ήταν Γραμματέας της Γεωγραφικής Εταιρείας του Παρισιού ("Société de Géographie") και παραγωγικός συγγραφέας. 

Συνέγραψε τα έργα "Atlas des Colonies Françaises, Protectorats et Territoires sous Mandat de la France" (1934), "Zoologie de Madagascar" (1932) ενώ σε συνεργασία με τον πατέρα του συνέταξε το "Collection des Ouvrages Anciens Concernant Madagascar" καθώς και πολλά άλλα έργα σχετικά με την Μαδαγασκάρη. Το γνωστότερο έργο του είναι το μνημειώδες "Madagascar L'Histoire politique, physique et naturelle de Madagascar", το οποίο συνέγραψε σε συνεργασία με τον πατέρα του και άλλους όπως ο "Alphonse Milne-Edwards" και ο "Leon Vaillant".
Όλντφιλντ Τόμας

O Όλντφιλντ Τόμας FRS ("Michael Rogers Oldfield Thomas", 21 Φεβρουαρίου 1858 - 16 Ιουνίου 1929) ήταν Βρετανός ζωολόγος.

Ο Τόμας εργάστηκε στο Μουσείο Φυσικής Ιστορίας Λονδίνου στα θηλαστικά, περιγράφοντας περίπου 2.000 νέα είδη και υποείδη. Διορίστηκε στην γραμματεία του Μουσείου το 1876 και μετατέθηκε στο τμήμα ζωολογίας το 1878. Το 1891 παντρεύτηκε μια γυναίκα με μικρή περιουσία, την οποία χρησιμοποίησε για να προσλάβει συλλέκτες θηλαστικών και να παρουσιάσει τα δείγματά τους στο μουσείο. Το 1896 όταν ανέλαβε το τμήμα ο Ουίλιαμ Χένρι Φλάουερ ("William Henry Flower"), προσέλαβε τον "Richard Lydekker" ώστε να αναδιοργανώσει τις εκθέσεις, δίνοντας την ευκαιρία έτσι στον Τόμας να συγκεντρωθεί στα καινούρια είδη. Αυτοκτόνησε το 1929, σε ηλικία 71 ετών, λίγο μετά τον θάνατο της γυναίκας του.
Δεινόνυχος

Ο Δεινόνυχος ("Deinonychus") είναι γένος σαρκοβόρων θηριόποδων δεινοσαύρων. Υπάρχει ένα επιβεβαιωμένο είδος, Deinonychus antirrhopus. Αυτός ο δεινόσαυρος, μήκους 3,4 μέτρων έζησε κατά τη διάρκεια του πρώιμου Κρητιδικού πριν 115-108 εκατομμύρια χρόνια πριν από το μεσο-Άπτιο και στο πρώιμο Άλβιο στάδιο. Απολιθώματα έχουν ανακαλυφθεί στις πολιτείες των Η.Π.Α Μοντάνα, Ουαϊόμινγκ και Οκλαχόμα σε βράχους των σχηματισμών Κλόβερλι και Άντλερς, αν και δόντια τα οποία πιθανόν να ανήκουν σε Δεινόνυχο έχουν βρεθεί πολύ μακρύτερα, ανατολικά στο Μέριλαντ.

Η μελέτη του παλαιοντολόγου Τζων Όστρομ για το Δεινόνυχο στα τέλη της δεκαετίας του 1960, έφερε επανάσταση στον τρόπο με τον οποίο οι επιστήμονες σκέφτονταν σχετικά με τους δεινόσαυρους, οδηγώντας στην «Διαφωτιστική Αναγέννηση των Δεινοσαύρων» και προκαλώντας τη διαμάχη γύρω από το αν οι δεινόσαυροι ήταν θερμόαιμοι ή όχι. Πριν από αυτό, η δημοφιλής αντίληψη για τους δεινόσαυρους ήταν αυτή των βραδυκίνητων ερπετόμορφων γιγάντων. Ο Όστρομ παρατήρησε το μικροκαμωμένο σώμα, τη λεία, οριζόντια στάση, την σπονδυλική στήλη, παρόμοια με αυτήν των στρουθιονιδών και – ιδιαίτερα – τα διευρυμένα αρπακτικά νύχια των ποδιών που υποδείκνυαν ένα δραστήριο, ευκίνητο θηρευτή.

Η ονομασία «τρομερό νύχι» αναφέρεται στον ασυνήθιστα μεγάλο, σε σχήμα δρεπανιού, όνυχα του δεύτερου δακτύλου κάθε πίσω άκρου. Στο απολίθωμα YPM 5205 συντηρείται ένας μεγάλος καμπύλος όνυχας. Στη ζωή, οι αρχόσαυροι έχουν ένα κερατοειδές περίβλημα πάνω στο συγκεκριμένο κόκαλο που παρατείνει το μήκος του. Ο Όστρομ παρατήρησε νύχια κροκοδείλων και πτηνών και ανακατασκεύασε αυτό του YPM 5205 με μήκος πάνω από 120 χιλιοστά. Το όνομα του είδους, "antirrhopus" σημαίνει «αντίρροπος» (αντισταθμιστής ισορροπίας) και αναφέρεται στην πρόταση του Τζων Όστρομ για τη λειτουργία της ουράς. Όπως σε άλλους δρομεοσαυρίδες, οι σπόνδυλοι της ουράς έχουν σειρές οστεοποιημένων τενόντων και επιμηκυμένες κοκάλινες αποφύσεις. Αυτά τα χαρακτηριστικά μετέτρεπαν, φαινομενικά, την ουρά σε ένα άκαμπτο αντιστάθμισμα, αλλά ένα δείγμα του στενά συγγενικού Βελοσιράπτορα ("Velociraptor mongoliensis") (IGM 100/986), έχει ένα αρθρωτό ουραίο σκελετό που καμπυλώνει πλαγίως σε ένα μακρύ σχήμα S. Αυτό υποδεικνύει ότι στην πραγματικότητα η ουρά μπορούσε να περιστραφεί αριστερά ή δεξιά με υψηλό επίπεδο ευκαμψίας.

Σε αμφότερους τους σχηματισμούς Κλόβερλι και Άντλερς, δείγματα Δεινόνυχου έχουν βρεθεί σε κοντινή απόσταση με αυτά του ορνιθόποδου Τενοντόσαυρου ("Tenontosaurus"). Δόντια που έχουν ανακαλυφθεί μαζί με απολιθώματα Τενοντόσαυρου καταδεικνύουν ότι είχαν θηρευθεί ή εξαλειφθεί από το Δεινόνυχο.
Λουθηρανική Εκκλησία-Σύνοδος του Μιζούρι

Η Λουθηρανική Εκκλησία-Σύνοδος του Μιζούρι (αγγλ.: "Lutheran Church—Missouri Synod" ή εν συντομία "LCMS"), είναι ένα παραδοσιακό, Ομολογιακό Λουθηρανικό Χριστιανικό εκκλησιαστικό δόγμα στις Ηνωμένες Πολιτείες. Με 2,1 εκατομμύρια μέλη, είναι η όγδοη μεγαλύτερη Προτεσταντική και η δεύτερη μεγαλύτερη Λουθηρανική εκκλησία, μετά από την Ευαγγελική Λουθηρανική Εκκλησία στην Αμερική, στις Ηνωμένες Πολιτείες, . Η Σύνοδος, ιδρύθηκε στο Σικάγο του Ιλινόις, το 1847 από Γερμανούς μετανάστες. Σήμερα η Εκκλησία έχει την έδρα της στο Σεντ Λιούις του Μιζούρι.

Περίπου τα μισά μέλη της Εκκλησίας βρίσκονται στις Άνω Μεσοδυτικές πολιτείες, αν και υπάρχει παρουσία της σε όλες τις πολιτείες των Ηνωμένων Πολιτειών, ενώ έχει σχέσεις και με άλλες Λουθηρανικές εκκλησίες σε όλο τον κόσμο. Επίσης, έχει πολλές κοινότητες στο Οντάριο του Καναδά, αν και οι περισσότερες εκκλησίες του Καναδά που προέρχονται από την Σύνοδο του Μιζούρι, έχουν δημιουργήσει την Λουθηρανική Εκκλησία-Καναδάς.
Μπαμπακότια

To Μπαμπακότια ("Babakotia") ήταν μεσαίου μεγέθους γένος λεμούριου, ή στρεψίρρινο πρωτεύον, από τη Μαδαγασκάρη το οποίο έχει εκλείψει. Περιέχει μόνο ένα είδος, το Babakotia radofilai. Μαζί με τον Παλαιοπροπίθηκο, τον Αρχαιοίντρις και τον Μεσοπροπίθηκο, σχηματίζουν την οικογένεια των Παλαιοπροπιθηκίδων (Palaeopropithecidae), κοινώς γνωστή ως βραδύποδες λεμούριοι. Το όνομα, Μπαμπακότια, προέρχεται από το μαλαγασικό όνομα για τον Ίντρι, "babakoto", με τον οποίο όλοι οι βραδύποδες λεμούριοι έχουν στενή συγγένεια. Λόγω των μικτών μορφολογικών χαρακτηριστικών των που παρουσιάζουν ενδιάμεσα στάδια ανάμεσα στους επιζώντες ιντριίδες και τους μεγάλους βραδύποδες λεμούριους, βοήθησε να προσδιοριστεί η σχέση μεταξύ των δύο ομάδων και της στενής συγγενικής ομάδας των εξαφανισμένων λεμούριων μαϊμούδων.

Το είδος "Babakotia radofilai" και όλοι οι άλλοι βραδύποδες λεμούριοι μοιράζονται πολλά χαρακτηριστικά με τους επιζώντες βραδύποδες, εξαιτίας εξελικτικής σύγκλισης. Είχε μακρά μπροστινά άκρα, καμπυλωμένα δάκτυλα και πολύ ευκίνητες αρθρώσεις στον γοφό και τους αστράγαλους. Το κρανίο του είχε πιο ισχυρή δομή από αυτό των ιντριίδων, αλλά όχι τόσο όσο στους μεγαλύτερους βραδύποδες λεμούριους. Ο οδοντικός τύπος του είναι παρόμοιος με αυτόν όλων των άλλων ιντριίδων και των βραδύποδων λεμούριων. Έζησε στο βόρειο μέρος της Μαδαγασκάρης και μοιραζόταν την περιοχή του με τουλάχιστον άλλα δύο είδη βραδύποδων λεμούριων, τον "Palaeopropithecus ingens" και τον "Mesopropithecus dolichobrachion". Το "Babakotia radofilai" ήταν κατά κύριο λόγο φυλλοβόρο ζώο, αν και έτρωγε και φρούτα αλλά και σκληρούς καρπούς. Είναι γνωστό μόνο από υποαπολιθωμένα κατάλοιπα και ενδέχεται να εξαφανίστηκε λίγο μετά από την άφιξη των ανθρώπων στο νησί, αλλά δεν υπάρχουν ακόμη αρκετά δεδομένα από ραδιοχρονολόγηση με άνθρακα ώστε αυτό να είναι γνωστό με βεβαιότητα.
Πάτρικ Φουνγκβάγιο

O Πάτρικ Φουνγκβάγιο ("Patrick Phungwayo") γεννήθηκε στις 6/1/1988 στην πόλη Αλεξάντρα της κομητείας Γκάουτενγκ (Alexandra, Gauteng) στη Νότια Αφρική και είναι επαγγεματίας ποδοσφαιριστής.
Παίζει στη θέση του αριστερού μπακ. Στην αρχή της σεζόν 2010-11 αγωνίστηκε με τον Πανιώνιο στην Α΄ Εθνική με το Νο 3.
Μπεατρίξ ντε Σουαζέλ-Σταινβίλ

Η Μπεατρίξ ντε Σουαζέλ-Σταινβίλ, Δούκισσα ντε Γκραμόν (γαλλικά: "Béatrix de Choiseul-Stainville, Duchesse de Gramont") (18 Νοεμβρίου 1729 Λουνεβίλ - 17 Απριλίου 1794 Παρίσι) ήταν Γαλλίδα της κοσμικής ζωής, διοργανώτρια σουαρέ και βιβλιόφιλη. Ήταν γνωστή για τη στενή σχέση της με τον αδερφό της, τον Δούκα του Σουαζέλ και είχε σημαντική επιρροή στο παλάτι κατά τη διάρκεια της θητείας του ως υπουργός το 1758-1770. Είναι επίσης γνωστή για την προσπάθειά της να γίνει η επίσημη ερωμένη του Λουδοβίκου ΙΕ’ τη δεκαετία του 1760 και για την βεντέτα που είχε με τη Μαντάμ ντυ Μπαρί.
Σάβο Κωσταντινόφσκι

Ο Σάβο Κωσταντινόφσκι () (γεννημένος στις 30 Μαΐου 1950) είναι ένας Βορειομακεδόνας-Γερμανός συγγραφέας και μεταφραστής. Γράφει ταξιδιωτική λογοτεχνία, ποίηση και πεζογραφία για παιδιά, εφήβους και ενήλικες στα Σλαβομακεδονικά και στα Γερμανικά. Το έργο του έχει επίσης εκδοθεί στα Σέρβικα και τα Ρουμάνικα.
Δουκάτο του Όλντενμπουργκ

To Δουκάτο του Όλντενμπουργκ (γερμανικά: "Herzogtum Oldenburg") - που πήρε το όνομά του από την πρωτεύουσά του, την πόλη του Όλντενμπουργκ - ήταν κράτος στα βορειοδυτικά της σημερινής Γερμανίας. Οι κόμηδες του Όλντενμπουργκ διοίκησαν μέχρι το 1667, και μετά έγινε δουκάτο μέχρι το 1810, όταν προσαρτήθηκε από την πρώτη γαλλική αυτοκρατορία. Βρίσκεται κοντά στην έκβαση του ποταμού Βέζερ.

Όταν η κύρια γραμμή του Οίκου του Όλντενμπουργκ εξαλείφθηκε το 1667 με τον Αντώνιο Γκύντερ, Κόμη του Όλντενμπουργκ, πέρασε στον Φρειδερίκο Γ΄ της Δανίας από τη γραμμή των Δούκων του Χόλσταϊν-Γκότορπ, που παντρεύτηκε τη Μεγάλη Δούκισσα Άννα Πετρόβνα της Ρωσίας, κόρη του Πέτρου Α΄. Ένας άλλος, ο πρώτος ξάδερφος του, ο Φρειδερίκος Αύγουστος Α΄, έγινε ο Δούκας του Όλντενμπουργκ το 1774. Ένας από τους αδελφούς του, ο Αδόλφος Φρειδερίκος, έγινε Βασιλιάς της Σουηδίας. Ένας άλλος αδελφός, ο πρίγκιπας Γεώργιος Λουδοβίκος του Χόλσταϊν-Γκόττορπ, ήταν πατέρας του Πέτρου Α΄, ο οποίος έγινε Μεγάλος Δούκας του Όλντενμπουργκ το 1823. Οι επόμενοι κυβερνήτες του Όλντενμπουργκ ήταν όλοι οι απόγονοί του.

Η κυρίαρχη οικογένειά του, Οίκου του Όλντενμπουργκ, υπήρξε κυβερνών άρχων στη Δανία, τη Νορβηγία, τη Σουηδία, την Ελλάδα και τη Ρωσία. Οι κληρονόμοι μιας νεότερης γραμμής του ελληνικού κλάδου είναι, μέσω του Πρίγκιπα Φίλιππου, Δούκα του Εδιμβούργου, στη σειρά διαδοχής τους θρόνου του Ηνωμένου Βασιλείου και των Κοινοπολιτειών μετά τη Βασίλισσα Ελισάβετ Β΄.
Ελ Άμπρα

Πετρογλυφικό στο Ελ Άμπρα, [[Κολομβία]]
Το Ελ Άμπρα είναι το όνομα που δίνεται σε έναν εκτεταμένο αρχαιολογικό χώρο, που βρίσκεται στην ομόνυμη κοιλάδα. Το Ελ Άμπρα βρίσκεται στα ανατολικά του δήμου Ζιπακουιρά που εκτείνεται στο δυτικότερο τμήμα του Τοκανσίπα στο τμήμα Κουντιναμάρκα της Κολομβίας. Η σειρά από καταφύγια πετρών εκατοντάδων μέτρων βρίσκεται στα βόρεια της σαβάνας Μπογκοτά, στο Αλτιπάνο Κουντιμπογιακένσε, στις ανατολικές σειρές των Κολομβιανών Άνδεων σε υψόμετρο 2.570 μέτρα (8.430 πόδια). Το καταφύγιο και το σπήλαιο είναι ένα από τα πρώτα αποδεικτικά στοιχεία του ανθρώπινου οικισμού στην Αμερική, το οποίο χρησιμοποιήθηκε από τους ανθρώπους της εποχής του Ύστερου Πλειστόκαινου.
Σάκης Αρσενίου

Ο Σάκης Αρσενίου (Θεσσαλονίκη, 19 Μαρτίου 1987) είναι Έλληνας τραγουδιστής και χορευτής.
Τσατσαπόγια

μικρογραφία|304x304εσ|Το τείχος του κάστρο Σολόκο των Τσατσαπόγια στο σημερινό Περού
Oι Τσατσαπόγια, που ονομάζονται επίσης «πολεμιστές των νεφών», ήταν ένας προκολομβιανός πολιτισμός των Άνδεων που ζούσαν στα δάση των νεφών στο νότιο τμήμα της επαρχίας Αμαζόνας του σημερινού Περού. Η Αυτοκρατορία των Ίνκας με βασιλιά τον Τουπάκ Γιουπάνκι (1441 - 1493) κατέκτησε τον πολιτισμό τους λίγο πριν την άφιξη των Ισπανών τον 16ο αιώνα. Τη στιγμή της απόβασης του κονκισταδόρου Φρανθίσκο Πιθάρρο στις ακτές του Πιρού (σημερινό Περού) όπως το αποκάλεσε ο ίδιος, οι Τσατσαπόγια ήταν ένα από τα πολλά έθνη που κυβερνούσαν οι Ίνκας, αν και η ενσωμάτωσή τους ήταν δύσκολη λόγω της συνεχούς αντίστασης τους στα στρατεύματα της Ίνκας. 

Οι Ίνκας και οι Ισπανοί κατακτητές ήταν οι κύριες πηγές πληροφοριών σχετικά με τους Τσατσαπόγια, υπάρχουν λίγες πρώτες ή αντιφατικές γνώσεις για τους Τσατσαπόγια. Τα γραπτά των μεγάλων χρονογράφων της εποχής, όπως ο Ίνκα Γκαρθιλάσο δε λα βέγα (Inca Garcilaso de la vega), βασίστηκαν σε αποσπασματικούς λογαριασμούς από δεύτερο χέρι. Πολλά από αυτά που γνωρίζουμε για τον πολιτισμό Τσατσαπόγια βασίζονται σε αρχαιολογικά στοιχεία από ερείπια όπως το κάστρο Σολόκο, κεραμικά, τάφους και άλλα αντικείμενα.
Έντιτλη μαιτρέσα

Η «Έντιτλη μαιτρέσα» (Γαλλικά: Maîtresse-en-titre) ήταν η κύρια βασιλική ερωμένη του βασιλιά της Γαλλίας. Ο τίτλος τέθηκε σε χρήση κατά τη διάρκεια της βασιλείας του Ερρίκου Δ’ και συνεχίστηκε μέχρι τη βασιλεία του Λουδοβίκου ΙΕ’. Ήταν μια ημι-επίσημη θέση , η όποια όμως απολάμβανε αρκετά οφέλη, όπως δικά της διαμερίσματα στο παλάτι. Αντίθετα, ο τίτλος «Μικρή μαιτρέσα» (Γαλλικά: Petite maîtresse) αναφερόταν σε μια ερωμένη που δεν αναγνωριζόταν επίσημα.

Από τη βασιλεία του Λουδοβίκου ΙΔ’, ο όρος έχει εφαρμοστεί, τόσο στη μετάφραση ("επίσημη ερωμένη") όσο και στα αρχαία Γαλλικά, για να αναφέρεται στην κύρια ερωμένη οποιουδήποτε μονάρχη ή εξέχοντος άνδρα όταν η σχέση του μαζί της δεν ήταν κρυφή, π.χ. Βιμπέκε Κρούζε, Νελ Γκουύν, Ζαν Μπατίστ ντ' Αλμπέρ ντε Λουίν, Λόλα Μοντέζ, Μάγκντα Λουπέσκου.
Αλμπερτίν-Ελιζαμπέτ Πατέρ

H Αλμπερτίν-Ελιζαμπέτ Πατέρ (γαλλικά: "Albertine-Elisabeth Pater") (1742-1817), ήταν Oλλανδή και Γαλλίδα αριστοκράτισσα και κατάσκοπος. Είναι γνωστή ως η μυστική ερωμένη του Λουδοβίκου ΙΕ’ της Γαλλίας το 1771.

Ήταν η κόρη του Ολλανδού βαρώνου Γιόχαν Γκίσμπερτ Βον Νιούκερτσεν ή Ναΐβενχαϊν (1705-1792) και της Μάργκριετ βαν Γουΐτζε (γεννήθηκε το 1714). Παντρεύτηκε τον πλούσιο Ολλανδό τραπεζίτη Ζερχάρντ Πάτερ το 1750, αλλά χώρισαν το 1763. Την ίδια περίοδο αποφάσισε να εγκατασταθεί στο Παρίσι με το όνομα και τον τίτλο Βαρώνη της Νιούκερκ. Με το επίδομα και την κληρονομιά του συζύγου της, ο οποίος ίδρυσε ορυχεία διαμαντιών και οικισμούς σκλάβων στο Ολλανδικό Σουρινάμ, έγινε πολύ πλούσια.

Ήταν κάποτε η ερωμένη του υπουργού Ετιέν Φρανσουά ντε Σουαζέλ, ο οποίος συνεργάστηκε με τον Εμμανουέλ-Αρμάντ ντε Ρισελιέ, Δούκα του Εκριγιόν για να καθαιρέσει την ερωμένη του βασιλιά Μαντάμ ντυ Μπαρί, οργανώνοντας μια μυστική σχέση μεταξύ του βασιλιά και της Πατέρ. Όμως δεν τους αρκούσε αυτό. Στην συνέχεια προσπάθησαν να συνάψουν έναν μυστικό μοργανατικό γάμο μεταξύ του Λουδοβίκου ΙΕ’ και της Αλμπερτίν-Ελιζαμπέτ Πατέρ. Τελικά το σχέδιο τους έγινε αντιληπτό, με αποτέλεσμα να αποτύχει, όπως τεκμηριώνεται μέσα από γράμματα εκείνης της εποχής.

Το 1779, παντρεύτηκε τον Λουί Καντάν ντε Ριζεβούρ, τον Μαρκήσιο του Σανσενέ και πατέρα του Λουί Ρενέ Καντέν ντε Ρισμπούρ ντε Σανσενέ. Μέσω της προσωπικής της φίλης Ντιάν ντε Πολινιάκ, έγινε μέλος του ιδιωτικού κύκλου της Μαρίας Αντουανέτας στο Μικρό Τριανόν. Ωστόσο , όταν ξέσπασε η Γαλλική Επανάσταση το 1789, αναγκάστηκε να μεταναστέψει στο εξωτερικό, αλλά το 1791 επέστρεψε στην Γαλλία.

Η Αλμπερτίν-Ελιζαμπέτ Πατέρ χρησιμοποίησε την προσωπική της περιουσία για να χρηματοδοτήσει το πολιτικό κόμμα των Ολλανδών πατριωτών. Συνεργάστηκε όμως και με τους βασιλικούς μετανάστες, που το είχαν σκάσει από την Γαλλία. Η Πατέρ ενήργησε ως χρηματοδότης , πράκτορας και ως ενδιάμεσος κρίκος επικοινωνίας με τους δικούς τους ανθρώπους στη Γαλλία. Επιπρόσθετα, ενήργησε ως μεσολαβητής στην αλληλογραφία μεταξύ της Μαρίας Αντουανέτας και της Γιολάντ-Γκαμπριέλ ντε Πολινιάκ.

Συνελήφθη και φυλακίστηκε για αντεπαναστατική δραστηριότητα κατά τη διάρκεια της Τρομοκρατίας (Γαλλική Επανάσταση), αλλά αφέθηκε ελεύθερη μετά την πτώση του Μαξιμιλιανού Ροβεσπιέρου. Μετά την απελευθέρωση, επανέλαβε τη δραστηριότητά της ως πράκτορας και χρηματοδότης των εξόριστων Γάλλων της αριστοκρατίας, λαμβάνοντας πλέον τις εντολές της από τον Κάρολο Ι’. Εξορίστηκε με το σύζυγό της το 1803 κατηγορούμενοι για την συμμετοχή τους στη συνωμοσία «Pichegru».
Πανεπιστήμιο Γκίλντχολ Λονδίνου

Το Πανεπιστήμιο Γκίλντχολ Λονδίνου ήταν ένα πανεπιστήμιο του Ηνωμένου Βασιλείου. Ιδρύθηκε το 1992. Το 2002 συγχωνεύθηκε με το Πανεπιστήμιο Βόρειου Λονδίνου δημιουργώντας το Πανεπιστήμιο Μετροπόλιταν Λονδίνου. Οι κτιριακές του εγκαταστάσεις βρίσκονταν στο Σίτι του Λονδίνου.
Πάλντεν Γκιάτσο

Ο Πάλντεν Γκιάτσο (1933, Πανάμ, Θιβέτ - 2018, Νταραμσάλα, Ινδία) ήταν βουδιστής μοναχός του Θιβέτ, ο οποίος έγινε ευρύτατα γνωστός, διότι εξέτισε 33 χρόνια φυλάκισης σε στρατόπεδα εργασίας λαογκάι αγωνιζόμενος για την ανεξαρτησία του Θιβέτ. 

Σύμφωνα με αξιόπιστες πηγές, ο Γκιάτσο βασανίστηκε κατ' επανάληψη από το κινεζικό καθεστώς, και ήταν αυτός με τη μεγαλύτερη "ποινή" φυλάκισης ως πολιτικός κρατούμενος του Θιβέτ. Μετά την απελευθέρωσή του, το 1992, κατέφυγε στη Νταραμσάλα στη βόρεια Ινδία, όπου και έζησε "εξόριστος" από το Θιβέτ. Αν και ήταν ασκούμενος μοναχός, εξελίχθηκε ως ένας σημαντικός πολιτικός ακτιβιστής, ταξίδευσε σε όλο τον κόσμο, υποστηρίζοντας την ανεξαρτησία του Θιβέτ από την Κίνα, μέχρι και το θάνατό του το 2018. 

Η αυτοβιογραφία του, Fire Under the Snow, είναι επίσης γνωστή ως "Η αυτοβιογραφία ενός Θιβετιανού μοναχού." Ήταν το θέμα της ταινίας ντοκιμαντέρ του 2008, "Fire Under the Snow".
Μίτολ Τεμπλ

Το Μίτολ Τεμπλ, είναι ένας από τους τέσσερις επαγγελματικούς οργανισμούς που έχει το δικαίωμα να καλεί τα μέλη του ως Barristers. Βρίσκεται στο Λονδίνο και συγκεκριμένα στο Σίτι του Λονδίνου.
Πανεπιστήμιο του Αμπερντίν

Το Πανεπιστήμιο του Αμπερντίν είναι ένα δημόσιο ερευνητικό πανεπιστήμιο στο Αμπερντίν, Σκωτία. Είναι ένα από τα αρχαιότερα πανεπιστήμια της Σκωτίας, έχοντας ιδρυθεί το 1495. Είναι το τρίτο παλαιότερο πανεπιστήμιο της Σκωτίας και το πέμπτο στον αγγλόφωνο κόσμο.
Μεσογειακό Ινστιτούτο Διεύθυνσης

Το Μεσογειακό Ινστιτούτο Διεύθυνσης (ΜΙΔ) είναι σχολή διοίκησης στην Κύπρο. Ιδρύθηκε το 1976 με απόφαση του Υπουργικού Συμβουλίου. Αποτελεί το διεθνές σκέλος του Κέντρου Παραγωγικότητας Κύπρου. 

Παρέχει διευθυντική εκπαίδευση/επιμόρφωση σε διευθυντικά στελέχη καθώς και σε απόφοιτους πανεπιστημίου που προσβλέπουν σε διευθυντική καριέρα, προσφέροντας μεταπτυχιακά προγράμματα στη διοίκηση επιχειρήσεων και στη δημόσια διοίκηση.
Πανεπιστήμιο του Σοπρόν

Το Πανεπιστήμιο του Σοπρόν ιδρύθηκε το 1735. Βρίσκεται στην πόλη Σόπρον, Ουγγαρία.
Βασιλικό Κολέγιο του Λονδίνου

Το Βασιλικό Κολέγιο του Λονδίνου είναι ένα δημόσιο πανεπιστήμιο στο Λονδίνο, Ηνωμένο Βασίλειο. Είναι ένα από τα ιδρυτικά κολλέγια και μέλος του ομοσπονδιακού Πανεπιστημίου του Λονδίνου. Ιδρύθηκε το 1829 από τον Γεώργιο Δ΄ του Ηνωμένου Βασιλείου και τον Άρθουρ Γουέλσλι, δούκας του Ουέλλινγκτον.
Παγκύπρια Ένωση Προσφύγων

Η Παγκύπρια Ένωση Προσφύγων είναι η ένωση που εκπροσωπεί όλους τους κατοίκους της Κύπρου οι οποίοι είναι πρόσφυγες λόγω της τουρκικής εισβολής του 1974. Δημιουργήθηκε στις 20 Δεκεμβρίου 1974 στη Λευκωσία. Η λειτουργία της καθορίζεται από τους περί Παγκύπριας Ένωσης Προσφύγων νόμο του 1994 έως 1999.
Στρατηγικές σπουδές

Οι Στρατηγικές σπουδές είναι ένα διεπιστημονικό ακαδημαϊκό πεδίο που επικεντρώνεται στη μελέτη μεταξύ της Σύγκρουσης και των στρατηγικών Ειρήνης, αφιερώνοντας συχνά ιδιαίτερη προσοχή στη σχέση μεταξύ Διεθνών σχέσεων, Γεωστρατηγικής, Διπλωματίας, Διεθνούς Οικονομικής και στρατιωτικής δύναμης. Στο πεδίο των μελετών υπάρχουν επίσης θέματα όπως ο ρόλος της Ευφυΐας, της Διπλωματίας και της διεθνούς συνεργασία για την ασφάλεια και την άμυνα.
Πανεπιστήμιο Κουίν Μέρι του Λονδίνου

Το Πανεπιστήμιο Κουίν Μέρι του Λονδίνου είναι ένα δημόσιο ερευνητικό πανεπιστήμιο στο Λονδίνο. Επιπλέον, είναι ένα από τα συστατικά κολέγια του ομοσπονδιακού Πανεπιστήμιο του Λονδίνου. Ιδρύθηκε το 1785 ως London Hospital Medical College. Πήρε το όνομα του από την Μαίρη του Τεκ.
Κρατικό Ιατρικό Πανεπιστήμιο του Ροστόφ

Το Κρατικό Ιατρικό Πανεπιστήμιο του Ροστόφ () είναι ένα ρωσικό δημόσιο ίδρυμα τριτοβάθμιας επαγγελματικής εκπαίδευσης καθώς και φορέας παροχής υπηρεσιών υγείας και κοινωνικής ιατρικής μέσω του νοσοκομείου που διαθέτει, με 860 κλίνες, πολλά ειδικά τμήματα και διαγνωστικές μονάδες. Το 1915, το Τμήμα Ιατρικής στο Ρωσικό Πανεπιστήμιο της Βαρσοβίας μεταφέρθηκε στο Ροστόφ επί του Ντον και αυτό οδήγησε στο σημερινό Κρατικό Ιατρικό Πανεπιστήμιο του Ροστόφ. Αρχικά σχηματίστηκε ως τμήμα και αργότερα μετατράπηκε σε ιατρικό ινστιτούτο το 1930. Υπήρχαν περίπου 295 απόφοιτοι γιατροί στην πρώτη τάξη αποφοίτησης του νεοσύστατης σχολής.
Ανωτάτη Σχολή Οικονομικών Πράγας

Η Ανωτάτη Σχολή Οικονομικών Πράγας , VŠE""') είναι ένα προσανατολισμένο προς τα οικονομικά και τις επιχειρήσεις δημόσιο Πανεπιστήμιο στην Πράγα, Τσεχία. Είναι το μεγαλύτερο πανεπιστήμιο στα οικονομικά, στις επιχειρήσεις και στην τεχνολογία της πληροφορίας στη Τσεχία, με 15000 φοιτητές.
Ταντέο ντι Μπάρτολο

μικρογραφία| Ταντέο ντι Μπάρτολο, Αυτοπροσωπογραφία, Λεπτομέρεια της "Κοίμησης της Θεοτόκου", Βρίσκεται στο Duomo της Santa Maria dell'Assunta στο Montepulciano.
Ο Ταντέο ντι Μπάρτολο (Taddeo di Bartolo, περ. 1363 - 26 Αυγούστου 1422), επίσης γνωστός ως Taddeo Bartoli, ήταν Ιταλός ζωγράφος της Σχολής της Σιένα κατά την πρώιμη Αναγέννηση . Είναι από τους καλλιτέχνες που περιγράφηκαν στις βιογραφίες καλλιτεχνών του Τζόρτζο Βαζάρι "Vite". Ο Βαζάρι ισχυρίζεται ότι ήταν θείος του Ντομένικο ντι Μπάρτολο.
Τεχνολογικό Ινστιτούτο Γουότερφορντ

Το Τεχνολογικό Ινστιτούτο Γουότερφορντ () είναι ένα εκπαιδευτικό ίδρυμα μεγάλης κλίμακας τρίτου επιπέδου που χρηματοδοτείται από το κράτος και βρίσκεται στην πόλη Γουότερφορντ της Ιρλανδίας. Το Ινστιτούτο διαθέτει έξι Σχολές και προσφέρει προγράμματα σε Επιχειρήσεις, Μηχανική, Επιστήμη, Επιστήμες Υγείας, Εκπαίδευση και Ανθρωπιστικές Επιστήμες.

Το ινστιτούτο άνοιξε το 1970 ως Περιφερειακό Τεχνολογικό Κολλέγιο και υιοθέτησε το σημερινό του όνομα στις 7 Μαΐου 1997.
Διεθνής Ένωση Φοιτητών

H Διεθνής Ένωση Φοιτητών είναι μια παγκόσμια μη κομματική ένωση πανεπιστημιακών φοιτητικών οργανώσεων.
Είναι οργανισμός ομπρέλας για 155 φοιτητικές οργανώσεις σε 112 χώρες και περιοχές που αντιπροσωπεύουν περίπου 25 εκατομμύρια φοιτητές. Αναγνωρίζεται από τον Οργανισμό των Ηνωμένων Εθνών που παρέχει στην ένωση συμβουλευτικό καθεστώς στην UNESCO. Ο πρωταρχικός στόχος της ένωσης είναι η υπεράσπιση των δικαιωμάτων και των συμφερόντων των φοιτητών για την προώθηση της βελτίωσης της ευημερίας και του επιπέδου εκπαίδευσης τους και για την προετοιμασία τους για τα καθήκοντά τους ως δημοκρατικών πολιτών.
Λίνκολνς Ιν

Το Λίνκολνς Ιν, είναι ένας από τους τέσσερις επαγγελματικούς οργανισμούς που έχει το δικαίωμα να καλεί τα μέλη του ως Barristers. Βρίσκεται στο Λονδίνο, στα σύνορα του Σίτι του Λονδίνου και της Πόλης του Ουέστμινστερ, και απέναντι από τη Σχολή Οικονομικών του Λονδίνου, τα Βασιλικά Δικαστήρια και τη βιβλιοθήκη του Βασιλικού Κολεγίου του Λονδίνου.
Ōban Star-Racers

"Η Ōban Star-Racers (オーバン ・ スターレーサーズ, Ōban Sutā Rēsāzu) στα ελληνικά "Τα Aστρόπλοια του Γαλαξία", είναι μια γαλλική - ιαπωνική τηλεοπτική σειρά anime που δημιουργήθηκε από τον Σάβιν Γιέτμαν-Άιφελ της εταιρίας "Sav! The World Productions" σε συνεργασία με πολλές διεθνείς εταιρείες. Αρχικά δημιουργήθηκε ως ταινία μικρού μήκους με τίτλο Molly Star Racer", μια τηλεοπτική σειρά αναπτύχθηκε σε συνεργασία με την Jetix Europe, με παραγωγή κινουμένων σχεδίων από τους HAL Film Maker και Pumpkin 3D, μεγάλο μέρος των οποίων έγινε στο Τόκιο της Ιαπωνίας. Προβλήθηκε σε περισσότερες από 100 χώρες, συμπεριλαμβανομένης της Ιαπωνίας. Στις ΗΠΑ, η σειρά προβλήθηκε στην ABC Family και Jetix / Toon Disney μεταξύ Ιουνίου και Δεκεμβρίου 2006.

Μια πιθανή συνέχεια ή spinoff βρίσκεται σε εξέλιξη.
Ωτορινολαρυγγολογία

Η Ωτορινολαρυγγολογία είναι χειρουργική υποειδικότητα στην ιατρική που ασχολείται με τη χειρουργική και ιατρική διαχείριση των παθήσεων της κεφαλής και του λαιμού. Οι γιατροί που ειδικεύονται σε αυτόν τον τομέα ονομάζονται ωτορινολαρυγγολόγοι. Οι ασθενείς αναζητούν θεραπεία από ωτορινολαρυγγολόγο για ασθένειες του αφτιού, της μύτης, του λαιμού, της βάσης του κρανίου και κεφαλιού. Αυτές συνήθως περιλαμβάνουν λειτουργικές ασθένειες που επηρεάζουν τις αισθήσεις και τις δραστηριότητες του φαγητού, του ποτού, της ομιλίας, της αναπνοής, της κατάποσης και της ακοής. Επιπρόσθετα, η χειρουργική επέμβαση περιλαμβάνει τη χειρουργική διαχείριση και ανοικοδόμηση των καρκίνου και του καλοήθη όγκου της κεφαλής και του λαιμού, καθώς και της πλαστικής χειρουργικής του προσώπου και του λαιμού.
Ανώτερο Τεχνολογικό Ινστιτούτο

Το Ανώτερο Τεχνολογικό Ινστιτούτο (ΑΤΙ) ήταν δημόσια σχολή τριτοβάθμιας τεχνολογικής εκπαίδευσης στην Κύπρο. Ιδρύθηκε το 1968 και καταργήθηκε το 2007, όταν και ενσωματώθηκε στο Τεχνολογικό Πανεπιστήμιο Κύπρου (ΤΕΠΑΚ). 

Στόχος του ΑΤΙ ήταν η άρτια εκπαίδευση και η εξειδικευμένη πρακτική κατάρτιση ανωτέρων τεχνικών για στελέχωση της κυπριακής βιομηχανίας, σε αριθμούς και ειδικότητες που να ανταποκρίνονται στις εκάστοτε ανάγκες της οικονομίας. Επιπρόσθετα, το ΑΤΙ ενεργοποιείτο στον τομέα της εφαρμοσμένης κυρίως έρευνας και στην παροχή τεχνικών συμβουλών και άλλων υπηρεσιών στη βιομηχανία.
Κυπριακό Σύνταγμα

Το Κυπριακό Σύνταγμα ήταν στρατιωτική μονάδα του Βρετανικού Στρατού, επανδρωμένη από Κυπρίους εθελοντές, που συνεστήθη κι έδρασε κατά τα χρόνια του Β΄ Παγκοσμίου πολέμου. Επίσημα ιδρύθηκε τον Φεβρουάριο του 1940.

Μετά την είσοδο της Μεγάλης Βρετανίας στον Β΄ Παγκόσμιο Πόλεμο, αρκετοί Κύπριοι είχαν καταταγεί στον Αγγλικό Στρατό (από τον Οκτώβριο του 1939, οπότε άρχισε να λειτουργεί κέντρο εκπαίδευσης Κυπρίων στα Πολεμίδια). Οι εθελοντές αυτοί Κύπριοι κατατάσσονταν κυρίως για οικονομικούς λόγους. Η μαζική κατάταξη Κυπρίων εθελοντών έγινε αμέσως μετά την ιταλική επίθεση κατά της Ελλάδας, τον Οκτώβριο του 1940, και την είσοδο της Ελλάδας στον πόλεμο. Οι Άγγλοι, εκμεταλλευόμενοι τον ενθουσιασμό των Κυπρίων, τους κάλεσαν να καταταγούν στον Αγγλικό Στρατό.

Εκτός απ’ όσους κατετάγησαν στο Κυπριακό Σύνταγμα το 1940, αρκετοί άλλοι Κύπριοι (Έλληνες και Τούρκοι) κατετάγησαν αργότερα. Σημαντικός αριθμός εθελοντών κατετάγη του Ιούνιο του 1943, όταν το ΑΚΕΛ κάλεσε τα μέλη του κι όλους τους Κυπρίους να στρατολογηθούν στον αντιφασιστικό αγώνα. Συνολικά, υπό τη σημαία του Κυπριακού Συντάγματος υπηρέτησαν, μέχρι το τέλος του πολέμου, περίπου 25000 εθελοντές από την ίδια την Κύπρο και 5000 από τους Κυπρίους της Αιγύπτου.
Παγκόσμια Δημοκρατική Ομοσπονδία Γυναικών

Η Παγκόσμια Δημοκρατική Ομοσπονδία Γυναικών είναι ένας διεθνής οργανισμός που εργάζεται για τα δικαιώματα των γυναικών, ο οποίος ιδρύθηκε το 1945 και δραστηριοποιήθηκε κατά τη διάρκεια του Ψυχρού Πολέμου. Οι αρχικά προσδιορισμένοι τομείς ανησυχίας περιλάμβαναν τον αντιφασισμό, την παγκόσμια ειρήνη, την ευημερία των παιδιών και τη βελτίωση της κατάστασης των γυναικών. Κατά την εποχή του Ψυχρού Πολέμου, χαρακτηρίστηκε ως Κομμουνιστική και υπέρ-Σοβιετική. Η Διεθνής Ημέρα για την Προστασία των Παιδιών, που θεωρείται σε πολλές χώρες ως Ημέρα του Παιδιού την 1η Ιουνίου από το 1950, λέγεται ότι ιδρύθηκε από την Ομοσπονδία στο συνέδριο της Νοεμβρίου 1949 στη Μόσχα. Η ομοσπονδία δημοσίευε ένα μηνιαίο περιοδικό, "Γυναίκες ολόκληρου του κόσμου", στα Αγγλικά, Γαλλικά, Ισπανικά, Γερμανικά και Ρωσικά, με περιστασιακά τεύχη στα Αραβικά. [8].
Παιδαγωγικό Ινστιτούτο Κύπρου

Το Παιδαγωγικό Ινστιτούτο Κύπρου ιδρύθηκε το 1972 μετά από απόφαση του υπουργικού συμβουλίου της Κύπρου. Ξεκίνησε τη λειτουργία του το 1973. Αποστολή του Παιδαγωγικού Ινστιτούτου Κύπρου είναι να μεριμνά για τη συνεχή επιμόρφωση των εκπαιδευτικών όλων των βαθμίδων, να τους ενημερώνει για τις σύγχρονες τάσεις στην εκπαίδευση, να τεκμηριώνει ερευνητικά και θεωρητικά την ακολουθητέα εκπαιδευτική πολιτική και να διευκολύνει τους εκπαιδευτικούς στην προσπάθειά τους για επαγγελματική και προσωπική ανάπτυξη.

Από τον Ιούνιο του 2002 έχει ενταχθεί στο Παιδαγωγικό Ινστιτούτο η ενοποιημένη Υπηρεσία Ανάπτυξης Προγραμμάτων (ΥΑΠ), η οποία ασχολείται με τη συγγραφή και έκδοση διδακτικών βιβλίων, την παραγωγή διδακτικού υλικού, τόσο για τους εκπαιδευτικούς, όσο και για τους μαθητές, καθώς και με το σχεδιασμό αναλυτικών προγραμμάτων.
Πανεπιστήμιο της Λυών

Το Πανεπιστήμιο της Λυών (), με έδρα τη Λυών και τη Σαιντ-Ετιέν, είναι ένα κέντρο ανώτερης εκπαίδευσης και έρευνας που αποτελείται από 12 μέλη και 25 συνδεδεμένα ιδρύματα. Τα τρία κύρια πανεπιστήμια του κέντρου είναι: Claude Bernard University Lyon 1, που εστιάζει στις μελέτες υγείας και επιστήμης και έχει περίπου 27000 φοιτητές, το Lumière University Lyon 2, που εστιάζεις στις Κοινωνικές επιστήμες και στις τέχνες και έχει περίπου 30000 φοιτητές και το Jean Moulin University Lyon 3 το οποίο εστιάζει στο Δίκαιο και στις ανθρωπιστικές επιστήμες και έχει περίπου 20000 φοιτητές.

* University of Lyon
Πανεπιστήμιο Κραϊόβας

Το Πανεπιστήμιο Κραϊόβας είναι ένα δημόσιο πανεπιστήμιο στην Κραϊόβα, Ρουμανία. Ιδρύθηκε το 1947. Είναι το μεγαλύτερο πανεπιστήμιο στην περιφέρεια Oltenia της Ρουμανίας. Ήταν το τελευταίο πανεπιστήμιο που ιδρύθηκε στο Βασίλειο της Ρουμανίας. Το πανεπιστήμιο είναι μέλος της Ένωσης Ευρωπαϊκών Πανεπιστημίων. Αυτή τη στιγμή περιλαμβάνει συνολικά 16 σχολές και δύο κολέγια για προπτυχιακά και μεταπτυχιακά προγράμματα.
Αντουάν Κουαζεβό

Ο Αντουάν Κουαζεβό (γαλλικά: Antoine Coysevox), γεννήθηκε στη Λυών στις 29 Σεπτεμβρίου 1640 και πέθανε στο Παρίσι στις 10 Οκτωβρίου 1720, ήταν Γάλλος γλύπτης.

Υπήρξε από τους διαπρεπέστερους γλύπτες της εποχής του μπαρόκ και επίσημος γλύπτης του Λουδοβίκου ΙΔ΄.
Μικρό Τριανόν

Το «Μικρό Τριανόν» (Γαλλικά: Petit Trianon) είναι κάστρο νεοκλασικής αρχιτεκτονικής, το οποίο βρίσκεται στην έκταση του παλατιού των Βερσαλλιών στις Βερσαλλίες της Γαλλίας.Χτίστηκε μεταξύ 1762 και 1768 κατά τη διάρκεια της βασιλείας του Βασιλιά Λουδοβίκου ΙΕ’ της Γαλλίας , στον κήπο ενός μεγαλύτερου βασιλικού καταφυγίου γνωστού ως «Μεγάλο Τριανόν».
Ευρωπαϊκό Πρωτάθλημα Πήλινου Στόχου 1965

Το Ευρωπαϊκό Πρωτάθλημα Πήλινου Στόχου 1965 ήταν η 10η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στη Λισαβόνα, στην Πορτογαλία.Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά). Παράλληλα διοργανώθηκε το πρωτάθλημα νέων.

Στον πίνακα των μεταλλίων την πρώτη θέση κατέκτησε η Σοβιετική Ένωση με 3 χρυσά μετάλλια και 6 συνολικά. Η Ιταλία κέρδισε τη δεύτερη θέση με 2 χρυσά μετάλλια και 4 συνολικά. Την τρίτη θέση κατέκτησε η Γαλλία με 1 χρυσό μετάλλιο.
Μητροπολιτικό Πανεπιστήμιο του Μάντσεστερ

Το Μητροπολιτικό Πανεπιστήμιο του Μάντσεστερ είναι ένα δημόσιο πανεπιστήμιο στο Μάντσεστερ. Η προέλευση του πανεπιστημίου προέρχεται από το "Manchester Mechanics Institute" και το Manchester School of Design, τα οποία δημιούργησαν το Πολυτεχνείο του Μάντσεστερ το 1970. Το 1992 μετεξελίχθηκε στο Μητροπολιτικό Πανεπιστήμιο του Μάντσεστερ.
Πανεπιστήμιο του Ανατολικού Λονδίνου

Το Πανεπιστήμιο του Ανατολικού Λονδίνου είναι ένα δημόσιο πανεπιστήμιο στο Νιούχαμ, Λονδίνο. Οι ρίζες του πανεπιστήμιου εντοπίζονται στο 1892 όταν το Τεχνολογικό Ινστιτούτο Γουεστ Χαμ ιδρύθηκε. Έγινε πανεπιστήμιο το 1992. Τον Φεβρουάριο του 2009 είχε περισσότερους από 17 χιλιάδες φοιτητές από 135 χώρες.
Τίτο Γκόμπι

Ο Τίτο Γκόμπι ("Tito Gobbi", 24 Οκτωβρίου 19135 Μαρτίου 1984) ήταν διεθνούς φήμης Ιταλός βαρύτονος της όπερας.

Ο Γκόμπι έκανε το οπερατικό του ντεμπούτο στο Γκούμπιο το 1935 ως Κόμης Ροντόλφο στην "Υπνοβάτιδα" και γρήγορα εμφανίσθηκε σε μεγάλα λυρικά θέατρα της Ιταλίας. Μέχρι να αποσυρθεί το 1979 είχε αποκτήσει ένα ρεπερτόριο με σχεδόν 100 οπερατικούς ρόλους. Αυτοί οι ρόλοι κυμαίνονταν από τους ρόλους μεσαίου εύρους βαρυτόνου του Μότσαρτ, με ενδιάμεσο τον ρόλο του μπαρμπέρη Φίγκαρο στον "Κουρέα της Σεβίλης" του Ροσσίνι, ρόλους του Ντονιτσέττι και τους τυπικούς ρόλους βαρυτόνων των Βέρντι και Πουτσίνι, μέχρι τον Βότσεκ του Άλμπαν Μπεργκ. Είχε μια παγκόσμια σταδιοδρομία ως οπερατικός βαρύτονος, εμφανιζόμενος (ή ηχογραφώντας τον τραγουδιστικό ρόλο) σε πάνω από 25 κινηματογραφικές ταινίες και, από τα μέσα της δεκαετίας του 1960 και μετά, σκηνοθέτησε για τη σκηνή περίπου δέκα διαφορετικές όπερες, οι οποίες παρουσιάσθηκαν σε σχεδόν 35 παραγωγές σε όλη την Ευρώπη και Βόρεια Αμερική (ιδίως στο Σικάγο).

Ο Γκόμπι και η σύζυγός του, η Τίλντε Ντε Ρένσις, είχαν μια κόρη, τη Τσετσίλια, η οποία διευθύνει τώρα το «Associazione Musicale Tito Gobbi», μια οργάνωση αφιερωμένη στη διατήρηση και την τίμηση της συνεισφοράς του πατέρα της στην όπερα. Ο Τίτο Γκόμπι ήταν επίσης γαμπρός ενός από τους διάσημους συναδέλφους του στο Κόβεντ Γκάρντεν, του Βούλγαρου στην καταγωγή βαθύφωνου Μπορίς Κρίστοφ. Ο Γκόμπι αποσύρθηκε το 1979 και πέθανε στη Ρώμη το 1984, σε ηλικία 70 ετών.
Συνέλευση για το Μέλλον της Ευρώπης

Η Συνέλευση για το Μέλλον της Ευρώπης, ήταν ένα σώμα που ιδρύθηκε από το Ευρωπαϊκό Συμβούλιο τον Δεκέμβριο του 2001. Εμπνευσμένη από τη Συνέλευση της Φιλαδέλφειας που οδήγησε στην υιοθέτηση του Συντάγματος των ΗΠΑ, ο σκοπός του ήταν να δημιουργήσει ένα προσχέδιο συντάγματος για την Ευρωπαϊκή Ένωση για το Συμβούλιο, το οποίο θα το ολοκλήρωνε και θα το υιοθετούσε. Η Συνέλευση ολοκλήρωσε τις εργασίες της τον Ιούλιο του 2003.
Πανεπιστήμιο Τεχνολογίας και Οικονομικών της Βουδαπέστης

Το Πανεπιστήμιο Τεχνολογίας και Οικονομικών της Βουδαπέστης ( είναι το σημαντικότερο Πολυτεχνείο στην Ουγγαρία και θεωρείται το αρχαιότερο πολυτεχνείο στον κόσμο το οποίο έχει πανεπιστημιακή κατάταξη και δομή. Ήταν το πρώτο ινστιτούτο στην Ευρώπη που εκπαίδευσε μηχανικούς σε πανεπιστημιακό επίπεδο. Ιδρύθηκε το 1782.

Προσφέρει προγράμματα σε 5 γλώσσες: Ουγγρική γλώσσα, Αγγλική γλώσσα, Γερμανική γλώσσα, Γαλλική γλώσσα και Ρωσική γλώσσα.
Ελεύθερο Πανεπιστήμιο των Βρυξελλών

Το Ελεύθερο Πανεπιστήμιο των Βρυξελλών είναι ένα γαλλόφωνο ερευνητικό πανεπιστήμιο στην Περιοχή των Βρυξελλών, Βέλγιο. Είναι ένα από τα δύο ιδρύματα, τα οποία εντοπίζουν την προέλευσή τους στο Ελεύθερο Πανεπιστήμιο των Βρυξελλών (1834-1969), το οποίο ιδρύθηκε το 1834.